D Wikinger si aber au im Oschde noch Russland greist für zum Handel driibe, si uf de russische Flüss südwärts gseglet und si bis zum Schwarze und em Kaspische Meer cho,[1] Si hai z Novgorod au es Königsriich gründet.[2] Im Weschde hai si vili vo de Insle im Atlantik enddeggt und deilwiis au besiidlet, under ihne Island (vo öbbe 870 aa) und Grönland (vom Johr 984 aa bis ins 15. Johrhundert). D Landnaam vo Island isch voralem dur Norweger erfolgt, wo sich gege d Königsmacht vom Harald Schööhoor und sinene Nochkome gwehrt hend. Dr Leif Erikson isch öbbe um s Johr 1000 uf em nordamerikanische Feschdland acho[3] und mä het Überräschd von erä Wikingersiidlig z Neufundland gfunde.[4]